Odense Adresse-Contoirs Efterretninger, 1846-11-12
4 Novbr. Landsoverretsprok. Jespersen oplæste det af ham indgivne Andr. fra Gaardeler Balling i Salling, sigtende til ved et allerunderdanigst Andr. fra Stænderne til Hs. Majestæt at forskaffe ham Adgang til den Retsnydelse, som hidtil er bleven han nægtet derved, at Viborg Amtsraad og det kongledanske Cancellie have afslaaet hans Begjering om, at erholde udleveret enten in originali eller i fuldstændig Afskrift den over ham til Viborg Amtsraad indgivne Klage, for at kunne drage Vedkommende til Ansvar for deres usande og ærekrænkende Sigtelser. Kjøbmand Ree yttrede i Anledning af dette Andragende: "Den høitagtede kgl. Commissarius har i den Udvikling, han har forudskikket Behandlingen af nærværende Sag, yttret den Formening, at der ikke var Grund til Foruroligelse over de Grundsætninger, Cancelliet heri har fulgt. Jeg kan imidlertid ikke see andet, end at der heri netop er største Grund til Foruroligelse for Retssikkerheden; thi hvortil nytter det, sædvanlig at høre vor Retstilstand lovpriist som den, der ved Loven yder Enhver sin Beskyttelse, naar Loven ikke kan komme til Anvendelse, naar Middelet til at søge Beskyttelse ved denne unddrages, Allerede det hemmelige Embedserklæringsystem har noget Odieust hos sig og kan føde mangehaande Misbrug, men naar dette nu endog udvides til at give privat Mand Leilighed til Angreb paa anden Mands Ære, uden at denne kan værne sig herimod, saa seer jeg ikke andet, end at den Retssikkerhed, som Commissarius ved Hemmeligholdelsen vil have befordret, netop i høi Grad nedbrydes, idet der herved constituerer sig en hemmelig Ret, som paa løse Angivelser gjør sig til Dommer over anden Mands Ære. Forsaavidt forøvrigt saadanne Angivelser fremkomme som Oplysninger til Autoriteterne for som saadanne at benyttes, erholder Sagen et andet Udseende; men naar Angivelserne nævnes som Præmisser, hvorefter den Angivne dømmes, ja dømmes for en bedragerisk Handling, maa han vistnok have det retfærdigste Krav paa at fordre disse Præmisser undersøgte, for at faae afgjort ved Domstolene, om han har gjort sig skyldig i det, der saa brat afsiger Dommen over hans Ære." Proprietair Jensen: "Som Medlem af Viborg Amtsraad troer jeg at skylde mig selv den Erklæring, at jeg paa intet Stadium af denne Sag har tiltraadt den Mening, at Christen Balling burde nægtes Adgang til at faae Klagerne udleverede for at kunne drage de over ham Klagende til Ansvar, forsaavidt han dertil maatte see sig beføiet. Derimod har jeg udtalt i Amtsraadet, ligesom jeg ogsaa her maa udtale, at jeg betragter Nægtelsen af en saadan Adgang som en Krænkelse af Borgerens ubestridelige Ret til at værne om sin helligste Eiendom, sin Ære, imod lumske og skjulte Angreb, og jeg har saa meget mere fundet Føie til at erklære mig i denne Retning, som jeg efter min personlige moralske Overbeviisning maa ansee Klagerne for i deres Oprindelse at være slet motiverede og i deres Jndhold for største Delen usande, og jeg derhos maatte ansee det foren ligefrem borgerlig Ulykke, dersom Beslutninger, som den paaankede, skulde blive anerkjendte og gjennemførte som Princip i Statsstyrelsen." Da det derefter blev sat under Afstemning, om en Committee skulde nedsættes i Anledning af det foreliggende Andragende, blev dette eenstemmigt med 48 St. besvaret bekræftende. Det vedtoges, at Committeen skulde bestaae af 3 Medlemmer, og dertil valgtes Justitsraaderne Fleischer og With, og Proprietair Boserup.